Bijan Gharahkhani

Bijan Gharahkhani (født 1958) er en norsk politiker (Ap). 

Gharahkhani er utdannet programrådgiver med tilleggutdannelse i menneskerettigheter, flerkulturell forståelse og konflikthåndtering, og jobber til daglig som integreringsansvarlig i NAV i Øvre Eiker, hvor han også sitter i kommunestyret for Arbeiderpartiet. Her ble han den første folkevalgte med innvandrerbakgrunn noensinne i kommunen. I perioden 2005-2009 var han vararepresentant på Stortinget for Buskerud Arbeiderparti. 

Gharahkhani er født i Iran, og kom med familien til Norge som flyktning i 1987. Han er i tillegg til sitt internasjonale engasjement kjent for sitt arbeid med innvandrings- og integreringsspørsmål. I 2006 ble han kåret til årets navn av leserne til regionavisen Drammens Tidende.Bijan ble «Årets navn» – Drammens Tidende og i 2011 fikk han tildelt Øvre Eiker kommunes Verdipris for sitt verdiarbeid med innvandrerbarn og unge.Verdipris til Bijan Gharahkhani  – Eikernytt

Han var i 24 år leder for Buskerud Innvandrerråd, før han gikk av i 2024. Gharahkhani har flere ganger vektlagt viktigheten av språk for innvandrereSpråket er hovedproblemet – Utrop / Språk inngangen til alt – Drammens Tidende, og har uttalt at imamer som hentes til Norge må lære norsk og samfunnsfag før de får lov til å undervise barn.Dagbladet 10. juni 2009

Bijan Gharahkhani er far til politiker og stortingspresident Masud Gharahkhani.

 Fotnoter 

 Referanser 

 Eksterne lenker 
  En muslim måtte til
  "Har ikke respekt for landet"
  Gjenvalgt som leder

Kategori:Nordmenn av iransk opphav
Kategori:Lokalpolitikere i Øvre Eiker
Kategori:Ap-politikere i Buskerud